Scweron

Categoreye:Dinrêyes


Li scweron, k' on lome co bén oidje d' ivier, c' est ene sôre di oidje ås shijh rindjeyes di sminces (li påte est ronde). 

 Hordeum vulgare hexastichum

 Rindjmint sincieus 
Li scweron aveut stî metou pa Carl von Linné come ene espece a pårt, dizo l' no e sincieus latén di Hordeum hexastichon, mins enute on l' louke come ene dizo-indje del comene oidje (Hordeum vulgare).

 Istwere 
Li scweron esteut, dins l' Antikité, li sôre di oidje li pus cultivêye; on nd a rtrové des påtes dins les tombales des farawons d' Edjipe.

 Dinêyes sol dinrêye 
On eploye li scweron copurade po dner a magnî åzès biesses, soeye-t i dizo l' cogne di grinnes, soeye-t i come farene (maxhî avou ds ôtes alimints, come complemint), soeye-t i come fôraedje (adon li plante est fåtcheye divant k' les grinnes ni soeyexhe totafwait maweures).

On pout eto eployî les grinnes come ingredyint dins les bressenes, copurade po les bires a hôt fermintaedje; mins c' est moens eployî kel oidje di printins.

A pårti des anêyes 2000, gn a yeu des oidjes d' ivier a deus rindjeyes di sminces, et ki tnèt l' côp al djalêye. Ele polèt sopoirter disk' a -15°C.José-Louis Thomsin, Waibe "Payis condruze et walon", 21 d' awousse 2015

 Sourdants